﻿ DIMENSIUNI SOCIALE ALE SUCCESULUI ŞCOLAR: ROLUL ŞCOLII ŞI COMUNITĂŢII ÎN PERFORMANŢA  ŞCOLARĂ A ELEVILOR DIANA DĂMEAN MARIA ROTH ercetarea de faţă se bazează pe rezultatele anchetei-pilot a proiectului Diagnosticul social al performanţei şcolare prin scala C socială a succesului şcolar şi proiectarea unor metode de 1 , proiect ce îşi propune identificarea şi intervenţie validate prin cercetare evaluarea unor modalităţi eficiente de influenţare a aspectelor sociale ale 2 succesului şcolar . Proiectul are la bază validarea în România a unui instrument construit la Universitatea Chapel Hill din SUA si denumit School Success Profile – SSP (Profilul Succesului Şcolar – PSS). Articolul este centrat pe relaţiile dintre gradul de siguranţă al cartierului, respectiv gradul de siguranţă al şcolii şi prezenţa elevilor la ore, evitarea problemelor la şcoală şi notele obţinute de aceştia. Instrumentul are la bază o perspectivă ecologică şi contribuie la identificarea adolescenţilor aflaţi în situaţii de risc şcolar. Am ales acest model de lucru pentru a arăta că factorii sociali menţionaţi mai sus trebuie cuprinşi în planurile de îmbunătăţire a managementului educaţional. Inovaţia educaţională poate începe, după părerea noastră, prin analiza situaţională a variabilelor amintite şi poate fi continuată prin intervenţii ţintite. O preocupare reală pentru succesul şcolar al elevilor va trebui să ţină seama, în mod concret, de variabilele puse în evidenţă de acest studiu, variabile ale căror pondere este modificabilă prin programe de intervenţie ţintite. Cuvinte-cheie: Profilul Succesului Şcolar, perspectiva ecologică, performanţa şcolară, siguranţa cartierului, siguranţa şcolii. Evaluarea şcolilor este o temă de mare actualitate în toate ţările din lume, J. Gray (2004) considerând că în acest proces trebuie stabilite cadrele de evaluare ale progresului elevilor, progres care trebuie raportat la o serie de factori culturali şi sociali. SSP (Bowen, Richman, 2005) se bazează pe concepţia sistemică, conform căreia Adresa de contact a autorilor: Diana Dămean, Universitatea „Babeş-Bolyai”, Cluj Napoca, Facultatea de Sociologie şi Asistenţă Socială, Bd. 21 Decembrie 1989, nr. 128–130, cod 400604, Cluj-Napoca, România, e-mail: dianadamean@gmail.com; Maria Roth, Universitatea „Babeş- Bolyai”, Cluj-Napoca, Facultatea de Sociologie şi Asistenţă Socială, Bd. 21 Decembrie 1989, nr. 128–130, cod 400604, Cluj-Napoca, România, e-mail: roth.mari@ymail.com. 1 Proiect tip PN II finanţat prin contractul nr. 91–063/14.09.2007 de către MECT, instituţie coordonatoare UBB, parteneri UVT, ULBS, UPIT, CEMO, CRCR, director de proiect prof. dr. Maria Roth. 2 Detalii despre proiect se pot găsi pe site-ul http://www.successcolar.ro/. CALITATEA VIEŢII, XX, nr. 1–2, 2009, p. 130–140 2 DIMENSIUNI SOCIALE ALE SUCCESULUI ŞCOLAR 131 succesul şcolar este asigurat de existenţa a numeroşi factori protectori la diferite niveluri sistemice (familia, vecinătatea, prieteniile, cadrele didactice, cultura şi valorile şcolii etc. şi relaţiile dintre toate aceste sisteme) şi ameninţat de o serie de factori de risc (Fraser, 2000; Woolley & Grogan-Kaylor, 2006). În concepţia epidemiologică, Nash şi Bowen (2002), Bowen et al. (2005; 2006), Bowen, Richman (1998) au testat instrumentul SSP în SUA, pe un lot de peste 2000 de elevi (11–18 ani). Aceştia au arătat că, pe lângă resursele interne ale elevilor, factorii contextului social au o pondere ridicată. Autorii raportează o înaltă consistenţă internă (α fiind peste 0,80). În România, cercetarea acestor factori este relativ incipientă, deşi unele dintre aceste fenomene iau o amploare şi forme care necesită intervenţii eficiente şi rapide. SSP – instrumentul folosit ca punct de pornire – a fost adaptat pentru a surprinde aria de probleme specifice elevilor din şcolile româneşti. Pentru ancheta-pilot datele au fost colectate în perioada mai–iunie 2008 de către partenerii din proiect, din judeţele Bihor, Cluj, Covasna, Mureş, Sibiu, Timiş, şi Vâlcea. Chestionarele au fost administrate unui număr de 497 de elevi din ciclul gimnazial şi cel liceal, din mediul urban şi rural. Studiul de faţă se vrea o analiză preliminară a datelor obţinute din testarea chestionarului Profilul Succesului Şcolar, şi se referă la efectele siguranţei cartierului şi şcolii asupra succesului şcolar al elevilor. Tabelul nr. 1 Caracterizare eşantion (N=497) Variabila demografică % Gen Fată 52 Băiat 48 Etnie Român 45,6 Maghiar 49,3 Rrom 5,1 Ciclul şcolar Gimnazial 81,3 Liceal 18,7 Veniturile Primesc bursa socială 44,3 Nu primesc bursă socială 55,7 Mediul de rezidenţă Urban 60,8 Rural 39,2 După cum se poate vedea în Tabelul nr. 1, eşantionul este echilibrat din punctul de vedere al genului, însă este disproporţionat din punctul de vedere al etniei, majoritatea respondenţilor fiind de etnie maghiară (49,3%) şi foarte puţini fiind de etnie rroma (5,1%). Respondenţii provin, în cea mai mare parte, din 132 DIANA DĂMEAN, MARIA ROTH 3 mediul urban (60,8%) şi se află în ciclul gimnazial (81,3%). Aproape jumătate dintre respondenţi (44,3%) beneficiază de bursă socială, acest fapt fiind un indicator al faptului că elevul provine dintr-o familie cu venituri scăzute. EFECTELE SIGURANŢEI CARTIERULUI ŞI SIGURANŢEI ŞCOLII ASUPRA SUCCESULUI ŞCOLAR AL ELEVILOR Siguranţa cartierului şi siguranţa şcolii prezic semnificativ frecventarea cursurilor de către elevi şi comportamentul şcolar al acestora. Potrivit unui studiu efectuat in Statele Unite (Bowen şi Bowen, 1999), siguranţa cartierului este un predictor mai bun decât siguranţa şcolii. Studiul de faţă examinează efectele variabilelor siguranţa şcolii şi siguranţa cartierului asupra frecventării cursurilor, comportamentului şcolar şi notelor unui lot de 497 de elevi români, din clasele 5–12. Ipoteza centrală a cercetării este: un grad ridicat al siguranţei în şcoală şi în zona în care locuiesc elevii are un efect pozitiv asupra performanţei şcolare a elevilor. Aceste efecte sunt analizate dintr-o perspectivă ecologică (Bronfenbrenner, 1979, Richman şi Bowen, 1997). Potrivit acestei teorii, violenţa din microsistemele în care trăiesc tinerii (în cazul de faţă – şcoală şi cartier) reprezintă riscuri care, pe de o parte, pun în pericol siguranţa fizică şi emoţională a acestora, iar pe de altă parte reduc calitatea şi accesul lor la potenţiale oportunităţi de instruire în cadrul şcolii şi comunităţii. Studiul este centrat pe gradul de siguranţă perceput de elevi în şcoală şi cartier şi efectele pe care acesta le are asupra prezenţei la ore, evitării problemelor la şcoală şi notelor obţinute. Violenţa în şcoală şi cartier În urma rezultatelor anchetei-pilot, a rezultat că 30,3% din elevi se tem că s-ar putea lega cineva de ei la şcoală. Când se află la şcoală, 33,3% dintre respondenţi se simt expuşi la violenţă, 28,3% se simt expuşi la hărţuire sexuală, 45,3% se simt expuşi la furt, 48,5% se simt expuşi la insulte, iar 40,9% se simt expuşi la şantaj. Pentru că, odată cu înaintarea în vârstă, adolescenţii apreciază diferit pericolele la care sunt expuşi atunci când sunt la şcoală, Tabelul nr. 2 prezintă răspunsurile acestora, în funcţie de ciclul şcolar în care se află. Tabelul nr. 2 Siguranţa percepută, în şcoală, în rândul elevilor de gimnaziu şi liceu (%) Itemi Gimnaziu Liceu Elevi care se tem că s-ar putea lega cineva de ei la şcoală. 34,1 20,2 Elevi care se simt expuşi la violenţă în şcoală. 35,8 24,6 Elevi care se simt expuşi la hărţuire sexuală în şcoală. 31,2 18,0 Elevi care se simt expuşi la furt în şcoală. 41,4 59,1 Elevi care se simt expuşi la insulte în şcoală. 47,2 53,3 Elevi care se simt expuşi la şantaj în şcoală. 41,3 39,3 4 DIMENSIUNI SOCIALE ALE SUCCESULUI ŞCOLAR 133 Tabelul nr. 3 sintetizează aprecierile elevilor cu privire la cât de mari sunt o serie de probleme în şcoala în care învaţă. Se observă procentul mic de şcoli în care elevii consideră că nu există probleme, fapt ce ne îndreptăţeşte să examinăm efectele gradului ridicat de violenţă din şcoli asupra performanţelor şcolare ale elevilor. Tabelul nr. 3 Percepţiile respondenţilor faţă de gravitatea violenţelor din şcoală (%) Avem Avem ceva Nu avem În şcoala în care înveţi, cât de mari sunt probleme probleme, dar probleme problemele cu: mari nu foarte mari de acest fel Elevii care fac glume pe seama celorlalţi. 24,5 59,8 15,7 Elevii care se „leagă” tot timpul de ceilalţi. 25,0 52,3 22,7 Conflictele între elevi de etnii diferite. 42,6 32,6 24,8 Bătăile între elevi. 28,0 45,3 26,7 Distrugerea bunurilor şcolii. 32,4 42,6 25,0 Consumul de alcool în rândul elevilor. 41,3 27,1 31,6 Consumul de ţigări în rândul elevilor. 43,9 29,4 26,7 Consumul de droguri în rândul elevilor. 56,2 9,6 34,2 Elevii care poartă arme (bâte, cuţite etc.). 54,0 11,6 34,4 Bandele. 50,9 21,2 27,9 Elevii care îi agresează verbal pe profesori. 36,8 33,9 29,3 Elevii care îi agresează fizic pe profesori. 53,4 11,2 35,4 Referitor la siguranţa cartierului, 29,9% dintre respondenţi declară că îşi fac griji că cineva le-ar putea face rău sau s-ar putea lega de ei în drum spre casă, iar 47,9% declară că îşi fac griji că cineva le-ar putea face rău, sau s-ar putea lega de ei în zona în care locuiesc. Pentru a stabili gradul de siguranţă a cartierului, elevii au răspuns la un set de întrebări despre frecvenţa cu care au avut loc, pe parcursul ultimei luni, anumite evenimente în zona în care locuiesc. Astfel, 19,8% răspund că a avut loc un jaf, 6,5% au văzut pe cineva vânzând droguri, 13,9% răspund că cineva a încercat sa îi convingă să încalce legea, 23,2% răspund că a izbucnit o luptă între două bande rivale, 24,5% răspund că cineva le-a oferit băuturi alcoolice, 26,7% răspund că a avut loc o intervenţie a trupelor speciale (DIAS). Într-un mediu în care violenţa şi comportamentele negative prevalează, adolescenţii sunt deseori victimizaţi (Bowen şi Bowen, 1999). Un mare număr de studii s-a axat pe studierea impactului psihologic şi emoţional pe care îl are expunerea la violenţa din şcoală şi comunitate (Berman et al., 1996; Hill et al., 1996; Kuther şi Fisher, 1998), subliniindu-se, totodată, nevoia studierii relaţiei dintre expunerea la violenţă şi performanţa şcolară (Jenkins şi Bell, 1994; Bowen şi Bowen, 1999; Bowen şi Powers, 2005). Studiul de faţă îşi propune să analizeze relaţia dintre gradul de siguranţă din şcoală şi comunitate de o parte şi performanţa şcolară a elevilor de cealaltă parte, operaţionalizată, în cazul de faţă, prin itemii prezenţa la ore, evitarea problemelor la şcoală şi notele obţinute. 134 DIANA DĂMEAN, MARIA ROTH 5 Variabile independente Siguranţa cartierului a fost măsurată prin două scale. Prima, subcultura tinerilor din cartier, măsoară percepţia respondenţilor despre cât de predispuşi sunt ceilalţi tineri din cartier: a) să aibă probleme cu poliţia; b) să consume droguri; c) să intre într-o bandă; d) să poarte asupra lor o armă; e) să consume băuturi alcoolice; f) să fumeze. Variantele de răspuns au primit valori de la 1 (foarte rar) la 4 (foarte des). Media obţinută pe întregul eşantion la această scală a fost de 1,68 şi sugerează că respondenţii consideră că ceilalţi tineri din cartierul lor au rareori comportamente negative, acestea referindu-se, mai degrabă, la consumul băuturilor alcoolice şi ţigărilor. Cea de-a doua scală, referitoare la siguranţa cartierului, măsoară gradul de siguranţă pe care tinerii îl percep în cartierul (zona) în care locuiesc. Elevii au fost întrebaţi dacă pe parcursul ultimelor 30 de zile s-au întâmplat în cartierul lor următoarele: a) cineva a fost jefuit; b) cineva a vândut droguri; c) cineva a încercat să-ţi vândă droguri; d) cineva a încercat să te convingă să încalci legea; e) a izbucnit o luptă între două bande rivale; f) cineva ţi-a oferit băuturi alcoolice; g) ai văzut pe cineva ameninţat cu o armă; h) a avut loc o descindere a poliţiei sau trupelor DIAS („mascaţii”). Variantele de răspuns au primit valori de 1 (niciodată), 2 (o dată sau de două ori) şi 3 (de mai mult de două ori). Media de 1,21 arată că respondenţii consideră că locuiesc într-o zonă sigură. Siguranţa în şcoală a fost măsurată tot prin două scale. Prima măsoară gradul de siguranţă din şcoală, urmărind cât de mult apreciază elevii că o serie de comportamente reprezintă o problemă în şcoala lor: a) elevii care fac glume pe seama celorlalţi; b) elevii care se „leagă” tot timpul de alţi elevi; c) conflictele între grupuri de elevi de diferite etnii; d) bătăile între elevi; e) distrugerea unor lucruri din şcoală; f) consumul de alcool printre elevi; g) elevii care fumează; h) consumul de droguri la elevi; i) elevii care poartă arme; j) bandele; k) elevii care îi agresează verbal pe profesori; l) elevii care agresează fizic profesorii. Variantele de răspuns au primit valori de 1 (avem probleme mari), 2 (avem ceva probleme, dar nu foarte mari) şi 3 (nu avem probleme de acest fel). Media obţinută la această scală este 1,87. Rezultă de aici că, pe ansamblu, elevii consideră că în şcoala lor problemele enumerate mai sus nu sunt foarte mari. Deşi Me=2 pentru majoritatea itemilor scalei (sugerând că acele probleme există, dar nu sunt grave), pentru itemii h), i), j), l) Me=1, ceea ce arată că cei mai mulţi elevi apreciază că în şcoala în care învaţă există probleme mari cu consumul de droguri în rândul elevilor, cu elevii care poartă arme (cuţit, bâtă etc.), cu bandele, dar şi cu elevii care agresează fizic profesorii. Cea de-a doua scală a măsurat sentimentul de siguranţă personală a elevilor în şcoală, urmărind cât de feriţi se simt elevii de a) violenţă; b) hărţuire sexuală; c) furt; d) jigniri; e) şantaj, în şcoala în care învaţă. Variantele de răspuns au primit valori de la 1 (deloc) la 4 (foarte mult), media de 2,69 indicând că elevii se simt în siguranţă în propria şcoală. Cu toate acestea, 13,4% dintre elevi răspund că nu se simt deloc feriţi de asemenea comportamente. 6 DIMENSIUNI SOCIALE ALE SUCCESULUI ŞCOLAR 135 Variabile dependente Ca variabile dependente am utilizat scale care au măsurat comportamentul elevilor la şcoală şi performanţa şcolară a acestora. Prezenţa la ore în ultima lună a fost măsurată prin itemii: a) am întârziat la ore (nemotivat); b) am chiulit de la cel puţin o oră; c) nu m-am dus la şcoală. Variantele de răspuns au primit valori de 1 (niciodată), 2 (o dată sau de două ori) şi 3 (de mai mult de două ori). La această scală, media obţinută a fost de 1,58, indicând că elevilor li se întâmplă rar să absenteze de la ore. Cu toate acestea, faptul că cei mai mulţi elevi răspund că nu au lipsit de la ore niciodată ridică semne de întrebare privind sinceritatea respondenţilor. Tabelul nr. 4 Statistică descriptivă pentru variabilele utilizate în analiză Variabile Var. răsp. Media SD Nr. itemi Variabile dependente 1. Prezenţa la ore. De la 1 la 3 1,58 0,56 3 2. Evitarea problemelor la şcoală. De la 1 la 3 1,33 0,31 8 3. Notele. De la 1 la 7 3,68 1,56 7 Variabile independente 4. Subcultura tinerilor din cartier. De la 1 la 4 1,68 0,57 6 5. Gradul de siguranţă al cartierului. De la 1 la 3 1,21 0,29 8 6. Gradul de siguranţă al şcolii. De la 1 la 3 1,87 0,59 12 7. Siguranţa personală în şcoală. De la 1 la 4 2,69 0,88 5 Evitarea problemelor la şcoală în ultima lună a fost măsurată prin itemii: a) nu mi-am făcut tema; b) am fost indisciplinat/ă; c) un profesor mi-a făcut observaţie din cauza absenţelor sau a comportamentului la oră; d) a trebuit să merg în biroul directorului sau la comisia de disciplină din cauza comportamentului meu la şcoală; e) părinţii mei au fost anunţaţi despre comportamentul meu la şcoală; f) părinţii mei au fost anunţaţi că am note mici sau că nu-mi fac temele; g) m-am certat cu unul dintre profesorii mei; h) m-am bătut cu un alt elev. Variantele de răspuns au primit valori de 1 (niciodată), 2 (o dată sau de două ori) şi 3 (de mai mult de două ori). Media pentru această scală este de 1,33, cei mai mulţi elevi declarând că nu s-au aflat niciodată în situaţiile de mai sus, dar că li s-a întâmplat (o dată sau de două ori) să nu îşi facă temele. Pentru a măsura performanţa şcolară, elevii au fost rugaţi să indice, pe o scală de la 1 la 7 ce medii au obţinut în ultimul semestru la majoritatea disciplinelor (10; 9 şi 10; 8 şi 9; 7 şi 8; 6 şi 7; 5 şi 6; 4 şi 5), câte medii sub 5 au obţinut în ultimul semestru (1. niciuna; 2. una; 3. două; 4. trei sau mai multe) şi, pe o scală de la 1 (mult mai bune decât ale celor mai mulţi) la 5 (mult mai slabe decât ale celor mai mulţi), cum sunt notele lor comparativ cu ale colegilor de clasă. Astfel, media notelor obţinute de respondenţi este de 3,68, ceea ce înseamnă că majoritatea mediilor 136 DIANA DĂMEAN, MARIA ROTH 7 respondenţilor sunt între 7 şi 8, respectiv 8 şi 9. Majoritatea respondenţilor declară că nu au obţinut nicio medie sub 5, media la acest item fiind de 1,39. Procentul elevilor care au obţinut două medii sub 5 este de 4,5%, iar al celor cu trei sau mai multe medii sub 5 este de 6,7%. În ce priveşte aprecierea performanţelor proprii în raport cu ale colegilor, media este de 2,79, elevii apreciind că se situează la acelaşi nivel cu colegii lor, în timp ce cei mai mulţi apreciază că au note mai bune decât majoritatea colegilor lor. Doar 14,6% consideră că notele lor sunt mai slabe decât ale celor mai mulţi dintre colegii lor, ceea ce ne determină să concluzionăm că elevii nu sunt obiectivi în evaluarea propriilor performanţe. Din acest motiv am introdus în analiză doar una dintre aceste variabile, şi anume, notele (mediile obţinute în ultimul semestru), considerate a fi cel mai potrivit indicator al performanţei şcolare. Tabelul nr. 4 sintetizează date referitoare la variabilele incluse în analiză: variantele de răspuns pentru fiecare scală, media, eroarea standard şi numărul de itemi din fiecare scală. Tabelul nr. 5 Corelaţii bivariate între variabilele dependente şi cele independente Variabile 1 2 3 4 5 6 1. Prezenţa la ore. 2. Evitarea problemelor la şcoală. ,697** 3. Notele. ,337** ,306** 4. Subcultura tinerilor din cartier. ,435** ,450** ,208** 5. Gradul de siguranţă al cartierului. ,521** ,597** ,200** ,539** 6. Gradul de siguranţă al şcolii. ,032 -,031 ,126** ,117* ,089 7. Siguranţa personală în şcoală. -,084 -,284** -,027 -,076 -,202** ,044 *p<,05, **p<,01 În urma efectuării analizei de corelaţie între variabilele dependente şi cele independente (Tabelul nr. 5) reiese că, cu cât rata absenteismului este mai redusă, cu atât elevii sunt mai înclinaţi să evite problemele la şcoală (R=,697, p<,01) şi să obţină note mai mari (R=,337, p<,01). Cu cât cartierul din care provin elevii e perceput de aceştia ca fiind mai sigur, cu atât mai mult vor frecventa orele (R=,521, p<,01), vor evita problemele la şcoală (R=,597, p<,01) şi vor obţine note mai bune (R=,200, p<,01). Cu cât şcoala este percepută ca fiind mai sigură, cu atât performanţa şcolară a elevilor (notele) este mai mare (R=,126, p<,01). Variabile demografice Pentru a clarifica relaţia dintre siguranţa cartierului şi a şcolii şi respectiv rezultatele şcolare, am introdus în analiză cinci variabile demografice: genul, etnia, ciclul şcolar, veniturile, şi mediul de rezidenţă. Fiindcă unor elevi le poate fi mai greu să aprecieze veniturile familiei, bursa socială a constituit indicatorul cel mai potrivit pentru un nivel de trai scăzut în familie. 8 DIMENSIUNI SOCIALE ALE SUCCESULUI ŞCOLAR 137 Variabilele demografice au fost introduse ca variabile dummy în analiza de regresie. Pentru gen, categoria de referinţă (0) este „băiat”, pentru etnie, categoria de referinţă (0) este „rrom”, pentru nivelul şcolar – „gimnaziu”, pentru venituri – beneficiarii de bursă socială, iar pentru mediul de rezidenţă, categoria de referinţă este „rural”. Analiza datelor Datele au fost analizate în două stadii. Mai întâi am utilizat testul t şi one-way ANOVA pentru a determina dacă există diferenţe semnificative între mediile variabilelor independente, în funcţie de variabilele demografice. Am utilizat apoi analiza de regresie pentru a prezice succesul şcolar, în funcţie de variabilele demografice şi de cele independente. Rezultate Compararea mediilor Tabelul 6 prezintă rezultatele primului stadiu al analizei. Am gasit diferenţe semnificative pentru toate variabile demografice şi pentru fiecare variabilă independentă. Tabelul nr. 6 Medii şi abateri standard pentru variabilele independente, în funcţie de variabilele demografice Siguranţa Gradul de Gradul de Subcultura Variabile personală în siguranţă al siguranţă al tinerilor din demografice şcoală şcolii cartierului cartier M SD M SD M SD M SD Gen (p<,01) Fată 1,69 0,57 1,19 0,27 1,98 0,58 2,74 0,85 Băiat 1,67 0,56 1,23 0,31 1,74 0,58 2,63 0,91 Etnie (p<,01) (p<,01) (p<,01) Român 1,64 0,58 1,14 0,26 1,70 0,58 2,68 1,00 Maghiar 1,67 0,52 1,29 0,30 1,93 0,57 2,70 0,76 Rrom 2,17 0,73 1,30 0,35 2,38 0,34 2,07 0,11 Ciclul şcolar (p<,01) (p<,05) Gimnaziu 1,59 0,56 1,17 0,27 1,86 0,62 2,69 0,97 Liceu 1,93 0,49 1,32 0,25 1,77 0,48 2,66 0,23 Veniturile (p<,01) Primesc 1,65 0,58 1,18 0,25 1,70 0,51 2,80 0,81 bursa socială Nu primesc 1,80 0,45 1,32 0,31 1,77 0,48 2,55 0,84 bursă socială Mediul de (p<,01) (p<,01) (p<,01) (p<,05) rezidenţă Urban 1,78 0,65 1,20 0,31 2,10 0,56 2,56 0,88 Rural 1,45 0,45 1,11 0,20 1,68 0,57 2,75 1,04 138 DIANA DĂMEAN, MARIA ROTH 9 Datele arată că băieţii tind să perceapă ca mai nesigură şcoala în care învaţă într-o proporţie semnificativ mai mare decât fetele (p<,01). Comparând răspunsurile elevilor în funcţie de etnie rezultă că rromii îşi percep cartierul şi şcoala ca fiind mai nesigure decât respondenţii români şi maghiari. Elevii de liceu consideră cartierul în care locuiesc drept nesigur într-o mai mare măsură (p<,01) decât elevii de gimnaziu. Elevii care primesc bursă socială consideră cartierul în care locuiesc ca fiind mai sigur într-o măsură semnificativ mai mare decât elevii care nu primesc bursă socială. Elevii care locuiesc în mediul urban consideră zona în care locuiesc mai nesigură decât respondenţii din mediul rural (p<,01), şi consideră că în şcoala în care învaţă există mai multe probleme (p<,01) şi că sunt mai puţin feriţi de abuzuri de vreun fel (p<,05) decât elevii care locuiesc în mediul rural. Analiza de regresie În acest stadiu al cercetării am efectuat câte o analiză de regresie pentru fiecare variabilă dependentă (frecventarea cursurilor, evitarea necazurilor la şcoală, notele). Am încercat să explicăm succesul şcolar cu ajutorul variabilelor demografice (Tabelul nr. 7) şi a celor independente (siguranţa în şcoală şi în cartier) (Tabelul nr. 8). Tabelul nr. 7 Analiza de regresie a relaţiilor dintre variabilele demografice şi variabilele dependente Evit. probleme la Notele Variabile demografice Prezenţa la ore şcoală B Er. Std. B Er. Std. B Er. Std. Gen (0 = masculin) -,187 137 -,241** ,079 -,244 ,319 Etnie (0 = rrom) -,366 ,432 -,060 ,249 -1,734 ,1,078 Clasa (0 = gimnaziu) Venit (0 = bursă socială) -,187 ,203 -,128 ,120 -,827 ,481 Mediu rez. (0 = rural) ,392** ,134 ,149 ,078 ,305 ,319 R² ,138* ,166* ,059 F 2,572 3,033 1,151 Df (4, 64) (4, 61) (4, 73) *p<,05, **p<,01. Variabilele demografice explică 13,8% din variaţie pentru prezenţa la ore, 16,6%, pentru evitarea problemelor la şcoală, şi 5,9%, pentru notele obţinute de elevi (Tabelul nr. 7). Elevii din mediul urban înregistrează o prezenţă semnificativ mai ridicată la şcoală (p<,01), iar fetele evită să aibă probleme la şcoală în măsură mai mare decât băieţii (p<,01). Variabilele demografice nu sunt suficiente pentru a explica notele obţinute de elevi, în model trebuind introduse alte variabile. Variabila clasa a fost exclusă din analiza în SPSS. 10 DIMENSIUNI SOCIALE ALE SUCCESULUI ŞCOLAR 139 Tabelul nr. 8 Analiza de regresie a relaţiilor dintre variabilele independente şi variabilele dependente Evit. probleme la Variabile independente Prezenţa la ore Notele şcoală B Er. Std. B Er. Std. B Er. Std. Subcultură tineri cartier. ,237** ,083 ,074 ,040 ,694** ,251 Gr. de sig. al cartierului. ,609*** ,157 ,533*** ,491 -,199 ,471 Gr. de sig. al şcolii. -,045 ,061 -,041 ,076 ,192 ,183 Sig. personală în şcoală. -,001 ,038 -,047* ,019 -,009 ,112 R² ,214*** ,378*** ,060** F 14,527 31,936 3,377 Df (4,214) (4,210) (4,211) *p<,05, **p<,01, ***p<,001. Variabilele independente explică 21,4% din variaţie pentru variabila prezenţa la ore, 37,8%, pentru evitarea problemelor la şcoală, şi 6,0%, pentru notele obţinute. Prezenţa la ore este explicată, în cea mai mare măsură, de siguranţa cartierului (p<,001, p<,01). Evitarea problemelor la şcoală este explicată tot de siguranţa cartierului (p<,001), dar şi de siguranţa din şcoală (p<,05). Singura variabilă din model care explică notele obţinute de elevi ţine tot de siguranţa cartierului, mai precis, de comportamentul celorlalţi tineri din cartier (p<,01). CONCLUZII Rezultatele preliminare ale anchetei-pilot sunt consistente cu rezultatele altor cercetări similare (Bowen şi Bowen, 1999), siguranţa cartierului fiind un predictor mai bun pentru succesul şcolar decât siguranţa şcolii. Ipoteza de la care am pornit este confirmată de rezultatele studiului: un grad ridicat de siguranţă în şcoala şi în cartierul (zona) în care locuiesc elevii are un efect pozitiv asupra performanţei lor şcolare. Datele arată că există o relaţie semnificativă între microsistemele în care trăiesc tinerii şi succesul şcolar al acestora. Elevii care se simt în siguranţă în zona în care locuiesc, respectiv şcoala în care învaţă, obţin rezultate mai bune: fetele, în mai mare măsură decât băieţii, elevii români şi maghiari, în mai mare măsură decât elevii rromi, elevii care nu primesc bursă socială, în mai mare măsură decât cei care primesc bursă socială, elevii din mediul urban, în mai mare măsură decât elevii din mediul rural. BIBLIOGRAFIE 1. Berman, S. L., Kurtines, W. M., Silverman, W. K., Serafini, L. T., The impact of exposure to crime and violence on urban youth, „American Journal of Orthopsychiatry”, 66, 1996, pp. 329–336. 2. Bowen, G. L., Rose, R. A., Ware, W. B., The reliability and validity of the School Success Profile Learning Organization measure, „Evaluation and Program Planning”, 29, no. 1, 2006, pp. 97–104. 3. Bowen, G. L., Powers, J. D., Rose, R. A., Using social environment assets to identify intervention strategies for promoting school success, „Children & Schools”, 27 (3), 2005, pp. 177–187. 140 DIANA DĂMEAN, MARIA ROTH 11 4. Bowen, G. L., Richman, J. M., School Success Profile, Jordan Institute for Families, University of North Carolina at Chapel Hill, 2005. 5. Bowen, N. K., Powers, J. D., Knowledge gaps among school staff and the role of high quality ecological assessments in schools, „Research on Social Work Practice”, 15, 2005, pp. 491–500. 6. Bowen, N. K., Bowen, G. L., Effects of Crime and Violence in Neighborhoods and Schools on the School Behavior and Performance of Adolescents, „Journal of Adolescent Research”, 14, 1999, pp. 319–342. 7. Bowen, G., Richman, J. M., Bowen, N. K, Sense of school coherence, perceptions of danger at school, and teacher support among youth at risk of school failure, „Child & Adolescent Social Work Journal”, 15, 1998, pp. 273–286. 8. Bronfenbrenner, U., The Ecology of Human Development: Experiments by Nature and Design, Cambridge, Harvard University Press, 1979. 9. Fraser, M., Intervention research in social work: A basis for evidence based practice? Paper presented at the „Evidence based practice Conference. Toward a research agenda for social work practice guidelines”, St. Lois, MO, George Warren Brown School of Social Work, Washington University, 2000. 10. Gray, J., Frames of reference and traditions of interpretation: some issues in the identification of ‘under-achieving’ schools, „British Journal Of Educational Studies”, 52, No. 3, 2004, pp. 293–309. 11. Hill, H. M., Levermore, M., Twaite, J., Jones, L. P., Exposure to community violence and social support as predictors of anxiety and social and emotional behavior among African American children, „Journal of Child and Family Studies”, 5, 1996, pp. 399–414. 12. Jenkins, E. J., Bell, C. C., Violence among inner city high school students and posttraumatic stress disorder, în S. Friedman (ed.), Anxiety disorders in African Americans, New York, Springer, 1994, pp. 76–88. 13. Kuther, T. L., Fisher, C. B., Victimization by community violence in young adolescents from a suburban city, „Journal of Early Adolescence”, 18, 1998, pp. 53–76. 14. Nash, J., Bowen, G., Defining and estimating risk and protection. An illustration from the School Success Profile, „Child adolescent Social Work Journal”, 19, 3, 2002, pp. 247–257. 15. Richman, J. M., Bowen, G. L., School failure: an ecological – interactional developmental perspective, in Fraser, M.W (ed), Risk and resilience in childhood. An ecological perspective, Washington DC, NASW Press, 1997. 16. Woolley, M. E., Grogan-Kaylor, A., Protective family factors in the context of neighborhood: promoting positive school outcomes, „Family Relations”, 55, (1), 2006, pp. 93–104. he research is based on the outcome of a pilot survey for The Social Diagnosis of School Performance using the social scale of school success and designing an evidence-based T intervention methods project that aims to identify and evaluate efficient methods for improving the social aspects of school success. The project is mainly focused on validating an instrument designed at the Chapel Hill University (USA), called the School Success Profile in Romania. The article focuses on the associations between neighbourhood and school safety, and students’ attendance, trouble avoidance in school and grades. The instrument is based on an ecological perspective and contributes to the identification of adolescents most likely to encounter school-risk situations. We have chosen this research design in order to prove that the above mentioned social factors need to be included in the strategy for improving the educational management. Educational innovation may begin, in our opinion, with a situational analysis of these variables and may be continued with the appropriate interventions. A real preoccupation for students’ school success must acknowledge the variables highlighted in this study, which can be altered by the appropriate intervention programs. Keywords: School Success Profile, the ecological perspective, neighbourhood safety, school safety, school performance. 